ศูนย์แพทยศาสตรศึกษาชั้นคลินิก โรงพยาบาลนครพิงค์

ศูนย์แพทยศาสตรศึกษาชั้นคลินิก โรงพยาบาลนครพิงค์ (: Nakornping Hospital Medical Education Center) เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข โดยเป็นสถาบันร่วมผลิตแพทย์กับคณะแพทยศาสตร์ มหาวิทยาลัยพะเยา ก่อตั้งเมื่อปี พ.ศ. 2556 ตั้งอยู่ในเขตภาคเหนือ ณ อำเภอแม่ริม จังหวัดเชียงใหม่
ศูนย์แพทยศาสตรศึกษาชั้นคลินิก โรงพยาบาลนครพิงค์ มหาวิทยาลัยพะเยาได้ทำบันทึกข้อตกลงความร่วมมือในการผลิตและพัฒนากำลังคนด้านวิทยาศาสตร์สุขภาพ ระหว่างกระทรวงสาธารณสุข และมหาวิทยาลัยพะเยา ลงวันที่ 28 ธันวาคม 2552 จะร่วมกันผลิต และพัฒนาบุคลากรด้านวิทยาศาสตร์สุขภาพสาขาต่างๆ ที่มีคุณภาพมาตรฐานให้โรงพยาบาลในสังกัดกระทรวงสาธารณสุขในการจัดการเรียนการสอนตามหลักสูตรแพทยศาตรบัณฑิต และจะได้จัดตั้งศูนย์แพทยศาสตรศึกษาชั้นคลินิก โดยมีโรงพยาบาลนครพิงค์ จังหวัดเชียงใหม่ และโรงพยาบาลพะเยา จังหวัดพะเยา เป็นโรงพยาบาลหลักในการร่วมผลิตและพัฒนาดำเนินงาน

ในการคัดเลือกนักเรียนเพื่อเข้าศึกษาร่วมและในการจัดทำหลักสูตร ได้รับความช่วยเหลือและสนับสนุนการดำเนินงานและงบประมาณจากสำนักงานบริหารโครงการร่วมผลิตแพทย์เพิ่มเพื่อชาวชนบท ซึ่งขึ้นตรงกับกระทรวงสาธารณสุข ซึ่งลักษณะพิเศษของโครงการร่วมผลิตแพทย์เพิ่มเพื่อชาวชนบท คือคัดเลือกนักเรียนให้เรียนในภูมิภาคและให้กลับไปทำงานที่ภูมิลำเนาเดิมกระจายโอกาสให้นักเรียนได้ศึกษาวิชาแพทยศาสตร์มากขึ้น

โรงพยาบาลนครพิงค์เป็นโรงพยาบาลศูนย์ โรงพยาบาลประจำจังหวัดเชียงใหม่ สังกัดกระทรวงสาธารณสุข เดิมชื่อ “โรงพยาบาลเชียงใหม่” และได้เปลี่ยนเป็น โรงพยาบาลนครพิงค์ ตั้งแต่วันที่ 28 กันยายน 2533

โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 24 กันยายน 2523 โดยใน ระยะแรกบริการผู้ป่วย 75 เตียง จากจำนวนเตียง 160 เตียง เนื่องจากมีเจ้าหน้าที่จำกัด ต่อมาในวันที่ 1 มิถุนายน 2525 ได้เปิดตึกบริการผู้ป่วยเพิ่มเป็น 130 เตียง ปัจจุบันโรงพยาบาลนครพิงค์เป็นศูนย์ความเชี่ยวชาญด้านอุบัติเหตุ หัวใจ มะเร็งและทารกแรกเกิด เปิดให้บริการ 609 เตียง(ไม่รวม ICU) มีแพทย์ทุกสาขารวมกัน 190 คน

โรงพยาบาลนครพิงค์ โดยความสนับสนุนของผู้อำนวยการโรงพยาบาลนครพิงค์ รองผู้อำนวยการฝ่ายการแพทย์โรงพยาบาลนครพิงค์ และแพทย์โรงพยาบาลนครพิงค์ทุกท่าน โรงพยาบาลนครพิงค์จึงได้จัดตั้งศูนย์แพทยศาสตรศึกษาชั้นคลินิก โรงพยาบาลนครพิงค์ ขึ้นโดยมี นพ.ชาญชัย พจมานวิพุธ เป็นผู้อำนวยการศูนย์แพทย์ และมีรองผู้อำนวยการศูนย์แพทย์ ดูแลพัฒนาในส่วนต่างๆ รวมถึงมีตัวแทนคณะทำงานจากกลุ่มงานเพื่อร่วมกันดำเนินงาน โครงการผลิตแพทย์ของโรงพยาบาลนครพิงค์เป็นไปด้วยความเรียบร้อย
เริ่มแรกปี 2555 สำนักงานศูนย์แพทยศาสตรศึกษาชั้นคลินิก ตั้งอยู่ อาคาร 8 ชั้น 1 ต่อมาในปี 2558 ได้ย้ายสำนักงานมาทำการ ณ อาคาร 6 ชั้น 5 และปัจจุบันได้ย้ายสำนักงานมาเปิดทำการอย่างเป็นทางการ ณ วันที่ 14 กุมภาพันธ์ 2560 โดยปัจจุบัน มีเจ้าหน้าที่ศูนย์แพทย์ปฏิบัติงาน 16 คน ดำเนินงานต่างๆ ภายในศูนย์แพทย์ฯ รวมถึงร่วมประสานงานระหว่างโรงพยาบาลนครพิงค์ มหาวิทยาลัยพะเยา และโรงพยาบาลพะเยา เพื่อร่วมกันจัดทำหลักสูตรแพทยศาสตร์ฯ รองรับนักศึกษาที่เข้าฝึกปฏิบัติงานในปี 2555

ปัจจุบันศูนย์แพทยศาสตร์ฯ รพ.นครพิงค์ ดำเนินการจัดการอบรมเชิงปฏิบัติการ เพื่อให้อาจารย์แพทย์ของโรงพยาบาลนครพิงค์ มีความเข้าใจในการดำเนินการจัดการเรียนการสอน และการดำเนินการจัดการสอบทักษะทางคลินิก ได้แก่ การจัดทำ-ข้อสอบ การจัดเตรียมสถานที่สอบ การจัดเตรียมอุปกรณ์ และการซักซ้อม ทำความเข้าใจกับผู้ป่วยจำลอง ซึ่งจะช่วยให้การจัดการเรียนการสอนของ ศูนย์แพทยศาสตรศึกษาชั้นคลินิก โรงพยาบาลนครพิงค์ดำเนินไปด้วยความเรียบร้อย และมีประสิทธิภาพ โดยการสอนจาก ศ.คลินิกเกียรติคุณ นพ.วราวุธ สุมาวงศ์

ปัจจุบัน ศูนย์แพทยศาสตรศึกษาชั้นคลินิก โรงพยาบาลนครพิงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยพะเยา ใน 1 หลักสูตร คือ

ใช้ระยะเวลาในการศึกษาตลอดหลักสูตรรวม 6 ปี ดังนี้

หลักสูตรแพทยศาสตรบัณฑิต คณะแพทยศาสตร์ มหาวิทยาลัยพะเยา ดำเนินการรับผู้สนใจเข้าศึกษาต่อ
ภายใต้โครงการผลิตแพทย์เพิ่มแห่งประเทศไทย โดยแบ่งผู้เรียนเป็น 2 กลุ่ม ได้แก่
ซึ่งแบ่งออกเป็น 4 โครงการดังนี้
สามารถติดตามการรับบุคคลเข้าศึกษาในหลักสูตรแพทยศาสตรบัณฑิต มหาวิทยาลัยพะเยาได้ทาง งานรับเข้าศึกษา มหาวิทยาลัยพะเยา,สโมสรนิสิตสาขาแพทยศาสตร์ คณะแพทยศาสตร์ มหาวิทยาลัยพะเยาและสาขาแพทยศาสตร์ คณะแพทยศาสตร์ มหาวิทยาลัยพะเยา